מיקרוסופט ישראל מחקר ופיתוח

מיקרוסופט ישראל מחקר ופיתוח (2002) בע"מ (באנגלית: Microsoft Israel R&D Center LTD) היא מרכז פיתוח תוכנה של חברת מיקרוסופט בישראל. המרכז הוקם בשנת 1991, והוא מרכז הפיתוח הראשון של מיקרוסופט מחוץ לארצות הברית. בשנת 2021 הוא אחד משלושת המרכזים האסטרטגיים של מיקרוסופט מחוץ לארצות הברית. בראש המרכז עומדת מיכל ברוורמן-בלומנשטיק, במקביל לתפקידה כסמנכ"לית הטכנולוגיה של חטיבת האבטחה העולמית של מיקרוסופט. מלבד פעילות הפיתוח, פועלים במרכז גם Microsoft For Startups, ארגון המעניק תמיכה גלובלית לסטרט-אפים לשם צמיחה והגדלת בסיס הלקוחות שלהם וה-Reactor המוביל את קשרי המפתחים ומהווה מקום ללימוד והשראה לאקוסיסטם הטכנולוגי בישראל. מרכז הפיתוח הראשון בישראל הוקם בחיפה בשנת 1991 על ידי ירון שמיר. בשנת 2001 מונה אבי נתן למנכ"ל המרכז. מרכז פיתוח נוסף היה בראש העין ובו פותחה טכנולוגיית IAG המבוססת על טכנולוגיה שפיתחה חברת ההזנק הישראלית Whale Communications שנרכשה על ידי מיקרוסופט בשנת 2006. שני מרכזי פיתוח אלה עסקו בפיתוח מוצרים וטכנולוגיות בתחום אבטחת מידע. בתחום הפיתוח הפעילה החברה מרכז נוסף ברעננה. המרכז ברעננה היה מבוסס על חברת Gteko שנקנתה על ידי מיקרוסופט בספטמבר 2006. בשנת 2007 הוקם בהרצליה מרכז פיתוח נוסף על ידי משה ליכטמן, שחזר לישראל לאחר שהות של 15 שנה בארצות הברית ומונה למנכ"ל מרכז הפיתוח. במהלך 2008 הועברה פעילות הפיתוח של אזור המרכז מרעננה וראש העין למשרדים חדשים במרכז הפיתוח בהרצליה. בשנת 2011 מונה יורם יעקובי למנכ"ל המרכז אשר מילה את התפקיד 7 שנים עד לשנת 2018. בשנת 2018 החליפו בתפקיד אסף רפפורט, מנכ"ל אדאלום הישראלית אשר נרכשה בשנת 2017 על ידי מיקרוסופט. שנתיים לאחר מכן הוחלף בשנת 2018 מונה למנכ"ל מרכז הפיתוח של מיקרוסופט בישראל. את התפקיד מילא למשך שנתיים, עד שבפברואר 2020 מונתה מיכל ברוורמן-בלומנשטיק למנכ"לית המרכז. במהלך השנה הראשונה לתפקידה צמח מספר העובדים במרכז בכ-25% ליותר מ-2,000 איש. בעשור השני של המאה ה-21 גדל המרכז משמעותית, כתוצאה מגידול אורגני ורכישות סטארט-אפים ישראלים. המרכז הפך למשמעותי בתחומי הסקיוריטי והבינה המלאכותית; מחצית מעובדיו עוסקים בסייבר, ולהם חלק מרכזי בהפיכתה של מיקרוסופט לאחת מחברות הסייבר המובילות בעולם. במרכז הפיתוח פועלות בשנת 2021 כ-30 קבוצות מוצר שונות, העוסקות במגוון תחומים כגון אבטחת מידע, מחשוב ענן, ביג דאטה, נטוורקינג, בריאות דיגיטלית, טכנולוגיות חינוך, בינה עסקית, IoT‏, CRM, תוכנת Excel, Video Indexer, מכשירי Surface ועוד. מיקרוסופט השיקה בשנת 2020 קמפוס חדש בהרצליה בהשקעה של מאות מיליוני שקלים. הקמפוס מאכלס את עובדי מיקרוסופט ישראל מחקר ופיתוח וכן את עובדי מיקרוסופט ישראל, הזרוע העסקית של החברה בישראל שישבה ברעננה עד פתיחת הקמפוס החדש. הקמפוס כולל בין היתר חדר כושר, חדר יוגה, מגרשי ספורט, חדר מוזיקה, חדרי הנקה, גינת כלבים ועוד. בקמפוס החדש פועל גם הגראג' - מעבדת חדשנות עם ציוד טכנולוגי מתקדם, המקדמת יצירתיות טכנולוגית ומספקת לעובדים מתחם פתוח ליצירת אבות טיפוס למיזמים חדשים. מיקרוסופט ישראל מחקר פיתוח מפעילה משרדים נוספים בבניין מידטאון בתל אביב, בפארק מת"ם בחיפה, בנצרת ובבאר שבע. באוקטובר 2021 הודיעה החברה על כוונתה להקים בישראל בארבע השנים הבאות חמישה קמפוסים חדשים, שאליהם ייקלטו 2,500 עובדים. Microsoft For Startups הוא ארגון המעניק תמיכה גלובלית ומקיפה לסטרטאפים לשם צמיחה והגדלת בסיס הלקוחות שלהם. Reactor המוביל את קשרי המפתחים ומהווה מקום ללימוד והשראה לאקוסיסטם הטכנולוגי בישראל. הריאקטור בתל אביב מצטרף לעוד 11 אתרים דומים של מיקרוסופט בסן פרנסיסקו, סידני, סיאטל, רדמונד, ניו-יורק ולונדון. במשך כ-7 שנים עד 2023, פעלה במרכז M12, קרן הון סיכון שמטרתה היה לשמר ולתמרץ את המשך החדשנות בתחומי הבינה המלאכותית. M12 הייתה זרוע ההשקעות של מיקרוסופט העולמית. ניהול פעילות הקרן באזור אירופה, המזרח התיכון ואפריקה (EMEA) נעשה מישראל. מוני חסיד שימש כמנכ"ל M12 באזור EMEA. מיקרוסופט רכשה בישראל מספר חברות הזנק הפועלות בסינרגיה עם חברת מיקרוסופט ישראל מחקר ופיתוח, החברות הן: בשנת 1996 רכשה את טכנולוגיית ה-OLAP, שפיתחה חברת פנורמה שהוקמה על ידי היזמת רוני רוס, תמורת כ-20 מיליון דולר. פיץ' נטוורקס (Peach Networks), שעסקה בטלוויזיה אינטראקטיבית, נרכשה בשנת 2000 תמורת 72 מיליון דולר. מקסימל (Maximal Innovative Intelligence), שפיתחה תוכנה לניתוח נתונים ארגוניים על בסיס שרת מסדי הנתונים של מיקרוסופט, בשנת 2001 תמורת 20 מיליון דולר. וייל קומיוניקיישנס (Whale Communications), שעסקה באבטחת מידע, נרכשה ב-2006 תמורת 75 מיליון דולר. ג'יטקו (Gteko), שפיתחה מוצרים לתמיכה ברשתות תקשורת ביתיות, נרכשה ב-2006 תמורת כ-116 מיליון דולר. 3DV - הקניין הרוחני של החברה, שעסקה בזיהוי תנועה בתלת-ממד, נרכש ב-2009 תמורת 34 מיליון דולר. אקוויויו (Equivio), שעסקה בניתוח טקסט, נרכשה ב-2014 תמורת 75 מיליון דולר. אאורטו (Aorato), שעסקה באבטחת מידע, נרכשה ב-2014 תמורת 200 מיליון דולר. אן-טריג (N-trig): חלק מהנכסים והטכנולוגיות של החברה, שעסקה בטכנולוגיית מסכי מגע, נרכשו ב-2015 תמורת 30 מיליון דולר. אדאלום (Adallom), שעסקה באבטחת מידע בענן, נרכשה ב-2015 תמורת 320 מיליון דולר. סקיור איילנדס (Secure Islands), שעסקה באבטחת מידע בענן, נרכשה ב-2015 תמורת כ-150 מיליון דולר. הקסהדייט (Hexadite), שעסקה באבטחת מידע, נרכשה ב-2017 תמורת כ-90 מיליון דולר. קלאודין (Cloudyn), שעסקה בניטור פעילות בענן, נרכשה ב-2017 תמורת 50 מיליון דולר. סייבר-איקס (CyberX), הוקמה ב-2013 על ידי עומר שניידר וניר גילר, בוגרי יחידת מצו"ב של צה״ל. המוצר שלה מתמקד בפתרונות לתשתיות רשת תעשייתיות ומנגנון לימוד עצמי ייעודי לרשתות הללו. נרכשה ביוני 2020 תמורת 170 מיליון דולר. מיקרוסופט ישראל מחקר ופיתוח משתפת פעולה עם קהילות שונות לקידום מקצועות הטכנולוגיה כבר מגיל צעיר, ויוזמת פרויקטים יחד עם קרן רש"י והמרכז לחינוך סייבר, הכולל את תוכניות מגשימים וסייבר גירלז. בנוסף, פועלת לקידום נערות ונשים בעולם הטכנולוגיה ומשתפת פעולה עם מגוון עמותות וארגונים הפועלים בתחום, דוגמת SheCodes, QueenB, Women2Women, ProWoman ותוכנית Upward. בנוסף, החברה תומכת בארגון צופן, ארגון קו משווה ובארגון חאסוב הפועלים לשילוב הקהילה הערבית בהייטק הישראלי, ובעמותת "מעברים לקשת הטרנסית". כמו כן, מיקרוסופט משתפת פעולה עם תוכנית "רואים רחוק", לשילוב צעירים על הספקטרום האוטיסטי בתפקידים טכנולוגיים בחברה. מיקרוסופט מעודדת עובדים להוביל יוזמות חברתיות בתחומים שונים הקרובים לליבם, ומעניקה לכלל העובדים מספר ימי התנדבות בשנה על חשבון החברה. בנוסף, החברה מעודדת את עובדיה לתרום למטרות חברתיות שונות ומכפילה בעצמה כל סכום תרומה. בשנת 2020 מיקרוסופט תרמה מיליוני שקלים למגוון גופים ועמותות ולמספר רחב של מטרות חברתיות, כגון תרומת ציוד רפואי וטכנולוגי לצוותים רפואיים, סלי מזון וציוד לניצולי שואה, ילדי פנימיות ואוכלוסיות מוחלשות אחרות, ועוד. עם פרוץ משבר הקורונה תרמה החברה לבתי חולים בפריפריה ציוד טכנולוגי ומכשירי עירוי בשווי של למעלה ממיליון שקל. מדיה וקבצים בנושא מיקרוסופט ישראל מחקר ופיתוח בוויקישיתוף אתר האינטרנט הרשמי של מיקרוסופט ישראל מחקר ופיתוח מיקרוסופט ישראל מחקר ופיתוח, ברשת החברתית פייסבוק מיקרוסופט ישראל מחקר ופיתוח, ברשת החברתית אינסטגרם מיקרוסופט ישראל מחקר ופיתוח, סרטונים בערוץ היוטיוב גלי וינרב, ‏"המשבר פרץ גבולות ואיפשר להביא טיפול רפואי ליותר אנשים", באתר גלובס, 21 ביולי 2020 Microsoft Israel R&D Center - YouTube, www.youtube.com גילעד נס, ‏"גם רבי עקיבא עשה הסבה בגיל 40", באתר גלובס, 13 ביוני 2001 מאיר אורבך, מיכל ברוורמן-בלומנשטיק מונתה למנכ"לית מרכז הפיתוח של מיקרוסופט ישראל, באתר כלכליסט, 12 בפברואר 2020 אתר הבית Whale Communications עפרה ברון, ביל גייטס רוכש עוד חברה ישראלית, באתר nrg‏, 18 במאי 2006 מיקרוסופט רוכשת את ג'יטקו מרעננה ב-110 מיליון ד', באתר ynet, 26 בספטמבר 2006 אלירן רובין, צעיר תל אביבי. מגיע לעבודה באוטובוס. מנכ"ל מיקרוסופט בישראל | ראיון בלעדי, באתר TheMarker‏, 19 בינואר 2018 דיאנה בחור ניר, "תחליפי מודל עסקי, תזכרי שאת אשה, תחרגי ממה שמצפים ממך, ואל תהססי לשנות את דעתך הנחרצת", באתר כלכליסט, 7 באפריל 2020 50 הנשים המשפיעות של ישראל 2021: מיכל ברוורמן בלומנשטיק וקרין אייבשיץ סגל, באתר גלובס, 1 במרץ 2021 אורי ברקוביץ', ‏לאט ובזהירות, כך הפכה מיקרוסופט למעצמת סייבר עולמית, באתר גלובס, 29 באוגוסט 2019 גלי וינרב, ‏"המשבר פרץ גבולות ואיפשר להביא טיפול רפואי ליותר אנשים", באתר גלובס, 21 ביולי 2020 46 אלף מ"ר, חדרי כושר וגינת כלבים: הקמפוס החדש של מיקרוסופט, באתר וואלה, 22 בנובמבר 2020 מיקרוסופט פותחת מתחם חדש בהרצליה: "זו הבעת אמון של החברה בכלכלה המקומית ובטאלנט הישראלי", באתר ‏מאקו‏, 22 בנובמבר 2020 מאיר אורבך, מיקרוסופט ישראל תפתח 5 מרכזי פיתוח חדשים - ותגייס 2,500 עובדים, באתר כלכליסט, 6 באוקטובר 2021; מאיר אורבך, "איך נתרחב ונגייס עובדים? נרכוש חברות; עבודה מהבית? יש גמישות מרבית", באתר כלכליסט, 6 באוקטובר 2021 מאיר אורבך, מוני חסיד, מנהל ההשקעות של מיקרוסופט בישראל, פורש מתפקידו, באתר כלכליסט, 22 במאי 2023 מאיר אורבך, החברות הישראליות ZenCity ו-Voiceitt זכו בתחרות ה-AI של מיקרוסופט, באתר כלכליסט, 1 במאי 2018 מיקרוסופט רכשה טכנולוגיה מחברת פנורמה הישראלית, באתר גלובס, 31 באוקטובר 1996 יובל דרור, מיקרוסופט סוגרת את חטיבת הטלוויזיה האינטראקטיווית באור יהודה, באתר הארץ, 20 ביוני 2002 עודד חרמוני, מיקרוסופט רכשה את מקסימל הישראלית ב-20 מיליון דולר, באתר הארץ, 20 ביוני 2001 שמוליק שלח, ‏זרם ההשקעות הזרות בישראל נמשך: מיקרוסופט רוכשת את Whale ב-75 מיליון ד', באתר גלובס, 18 במאי 2006 אלי שמעוני, מיקרוסופט רוכשת את ג'יטקו מרעננה ב-110 מיליון ד', באתר ynet, 26 בספטמבר 2006; אלה לוי-וינריב, ‏ניצחון לרשות המסים: מיקרוסופט תשלם מס של 100 מיליון ש' בגין רכישת ג'יטקו הישראלית והעברת פעילותה לחברה קשורה, באתר גלובס, 7 ביוני 2017 שמוליק שלח, ‏מיקרוסופט מאשרת: רכשנו את הקניין הרוחני של 3DV ב-34 מיליון דולר, באתר גלובס, 22 ביוני 2009 אסף גלעד, עכשיו זה רשמי: מיקרוסופט רכשה את Equivio הישראלית, באתר כלכליסט, 20 בינואר 2015 אסף גלעד, מאיר אורבך, מיקרוסופט רוכשת את אאוראטו הישראלית ב־200 מיליון דולר, באתר כלכליסט, 13 בנובמבר 2014 יניב אביטל, סייבר-אקזיט: מיקרוסופט רוכשת את Aorato הישראלית תמורת 200 מיליון דולר, באתר "גיקטיים", 13 בנובמבר 2014 הראל עילם, מיקרוסופט אישרה: רכשנו את N-Trig הישראלית, באתר כלכליסט, 3 במאי 2015 ענבל אורפז, אמיר טייג, מיקרוסופט רוכשת את אדאלום הישראלית ב-320 מיליון דולר, באתר TheMarker‏, 19 ביולי 2015 מאיר אורבך, מיקרוסופט מאשרת את רכישת סקיור איילנדס, באתר כלכליסט, 9 בנובמבר 2015 אלירן רובין, מיקרוספט רכשה את חברת הסייבר הקסהדייט תמורת כ-90 מיליון דולר, באתר TheMarker‏, 8 ביוני 2017 רותי לוי, מיקרוסופט עושה קניות בישראל: רוכשת את חברת קלאודין ב-50 מיליון דולר, באתר TheMarker‏, 29 ביוני 2017 הגר רבט, מיקרוסופט מאשרת את רכישת CyberX הישראלית, באתר כלכליסט, 22 ביוני 2020 יניב הלפרין, ‏ההיי-טק מחבק – גם בימי הקורונה, באתר "אנשים ומחשבים", 19 באפריל 2020 מיכל גלנטי, ‏הלאונג' בימי הקורונה: שעשוע למען הסטודנטים, באתר מעריב אונליין, 19 באפריל 2020